cyanic-selkie/wikianc huggingface dataset:
শহীদ নগর উচ্চ বিদ্যালয়
মুক্তিযুদ্ধে বিদ্যালয়
১৯৭১ সালের মুক্তিযুদ্ধে এই মাঠটি মুক্তিবাহিনীর অস্থায়ী ক্যাম্প হিসেবে কাজ করে। এ স্কুলের সামনের রেললাইনে পাকিস্তানি সৈন্যবাহী ট্রেন যাতে আসতে না পারে, সেজন্য মাইন পুঁতে রাখে আব্দুল মান্নান। সেই মাইনের গোলযোগ পরীক্ষা করতে গিয়ে তিনি শহীদ হন। তার স্মৃতি রক্ষার্থে এই অঞ্চলের নাম শহীদ নগর করে দেয়া হয়।
প্রাতিষ্ঠানিক ব্যবস্থা
ষষ্ঠ থেকে দশম শ্রেণি পর্যন্ত পাঠদান করা হয়। প্রতি বছর ভর্তি শুরু হয় ষষ্ঠ ও নবম শ্রেণিতে। বিজ্ঞান আর কলা অনুষদে ক্লাস নেয়া হয়। এ স্কুলে ব্যবসায় শিক্ষা বিভাগ নেই। উন্নত শ্রেণিকক্ষ। আধুনিক পদ্ধতিতে শিক্ষাদানের পাশাপাশি আছে সহঃশিক্ষা কার্যক্রম। নিয়মিত অ্যাসেম্বলি, খেলাধুলার আয়োজন করে থাকে স্কুলটি। ক্রীড়া প্রতিযোগিতা আয়োজিত হয় জমকালোভাবে। আর প্রতিবছর একাডেমিক ক্রিকেট টুর্ণামেন্ট আয়োজিত হয়। যাকে বাবু স্যারের টুর্ণামেন্ট নামেও অভিহিত করা হয়ে থাকে।
শিক্ষক
এ স্কুলটিতে ২০১০ এর পর থেকে পুরুষ শিক্ষকের পাশাপাশি, মহিলা শিক্ষকও পাঠদান করে থাকেন।
ভর্তি প্রক্রিয়া
জন্ম নিবন্ধন, নিজের ছবি, পিতামাতার জাতিয় পরিচয়পত্রের কপি, পূর্ববর্তী শিক্ষার নম্বরপত্র বা ছাড়পত্রের কপি ও ভর্তি ফি দিয়ে ভর্তি হওয়া যায়। ভর্তি প্রক্রিয়াটি অফলাইন প্রক্রিয়ায় সম্পন্ন হলেও তা অনলাইনে অন্তর্ভুক্তের বিষয়টি প্রক্রিয়াধীন।
প্রথম প্রধান শিক্ষক
এই স্কুলের প্রথম প্রধান শিক্ষক পূর্ববাংলা তথা অধুনা বাংলাদেশে বেতারকেন্দ্রের প্রখ্যাত গীতিকার, আব্দুল হাই আল হাদী।
শিক্ষা সুবিধা
সুবিশাল ক্যাম্পাসের পাশাপাশি রয়েছে পাঠাগার, সমৃদ্ধ বিজ্ঞানাগার ও প্রস্তাবিত আছে উন্নত কম্পিউটার ল্যাব,ইংলিশ ক্লাব, ষাণ্মাসিক পত্রিকা "দুর্বার" ও প্রার্থনা কক্ষ।
খরচ
এমপিওভুক্ত স্কুল হওয়ায় বেসরকারি বিদ্যালয় অপেক্ষা এই স্কুলের বেতন কম। দরিদ্র ছাত্রদের জন্য আছে দরিদ্র তহবিল। ছেলে মেয়ে উভয়ের জন্যই রয়েছে উপবৃত্তির ব্যবস্থা।
ইউনিফর্ম
মেয়েদের সবুজ জামা ও সাদা সালোয়ার, সাদা উর্ণা, বেল্ট, সাদা কেডস। ছেলেদের সাদা শার্ট, কালো প্যান্ট ও সাদা কেডস। আর আইডি কার্ড সাথে আনা বাধ্যতামূলক থাকে।
সরকারি হাজী মুহাম্মদ মহসিন কলেজ, চট্টগ্রাম
সরকারি হাজী মুহাম্মদ মহসিন কলেজ, চট্টগ্রাম একটি ঐতিহ্যবাহী সরকারি কলেজ। এটি চট্টগ্রাম শহরের কলেজ রোডে অবস্থিত এবং চট্টগ্রাম কলেজের বিপরীতে এটির অবস্থান। এই কলেজের পর্তুগীজ ভবন নগরীর অন্যতম প্রাচীন স্থাপনা। এই কলেজে উচ্চমাধ্যমিক এবং স্নাতক পর্যায়ের শিক্ষা কার্যক্রম পরিচালিত হয়। নয়নাভিরাম ও মনোমুগ্ধকর প্রাকৃতিক পরিবেশে ঘেরা এই কলেজ জাতীয় বিশ্ববিদ্যালয়ের অধিভুক্ত।
ইতিহাস
১৮৭৪ খ্রিষ্টাব্দে দানবীর হাজী মুহাম্মদ মহসীন এর মহসিন ফান্ডের অর্থায়নে চট্টগ্রাম সরকারি মাদ্রাসা হিসেবে এই কলেজ প্রতিষ্ঠিত করা হয়। তখন থেকেই এটি একটি সরকারি প্রতিষ্ঠান। ১৯২৭ খ্রিষ্টাব্দে চট্টগ্রাম মোহসিনীয়া মাদ্রাসাকে "চট্টগ্রাম ইসলামিক ইন্টারমিডিয়েট কলেজ" নামকরণ করে এর কার্যক্রম উচ্চ মাধ্যমিক পর্যন্ত  উন্নিত করা হয় এবং পরে ১৯৭৯ খ্রিষ্টাব্দের ২০শে জুলাই চট্টগ্রাম ইসলামিক ইন্টারমিডিয়েট কলেজ ও চট্টগ্রাম সরকারি ইন্টারমিডিয়েট কলেজকে একত্রিত করে "হাজী মুহাম্মদ মহসীন কলেজ" নামে নামকরণ করা হয়। উক্ত সময়ে চট্টগ্রাম ইন্টারমিডিয়েট কলেজের স্কুল বিভাগটি অধ্যক্ষ দ্বারা আলাদা প্রতিষ্ঠান হিসেবে কার্যক্রম চালাতে থাকে। সর্বশেষ ১৯৯৬ খ্রিষ্টাব্দে হাজী মুহাম্মদ মহসিন সরকারি উচ্চ বিদ্যালয় কলেজটি হতে সম্পূর্ণরূপে আলাদা হয়ে যায় এবং কলেজের উত্তর দিকে স্থানান্তরিত হয়। ১৯৭৯-৮০ শিক্ষাবর্ষে ডিগ্রী (পাস) কোর্স, ৯৬-৯৭ শিক্ষাবর্ষে স্নাতক (সম্মান) কোর্স, ৯৩-৯৪ শিক্ষাবর্ষে মাস্টার্স প্রথম পর্ব, এবং ৯৬-৯৭ শিক্ষাবর্ষে মাস্টার্স শেষ পর্ব প্রবর্তন করা হয়।
অনুষদ ও বিভাগসমূহ
বর্তমানে এ কলেজে "উচ্চমাধ্যমিক", "স্নাতক (সম্মান)", "স্নাতক (পাস)", "মাস্টার্স প্রথম পর্ব" এবং "মাস্টার্স শেষ পর্ব" পর্যন্ত পাঠদান করা হয়ে থাকে। বিজ্ঞান, ব্যবসায় শিক্ষা, কলা ও সামাজবিজ্ঞান অনুষদে প্রায় ১৫ টি বিষয় পড়ানো হয়।
কলেজ ক্যাম্পাস
কলেজ ক্যাম্পাসটির আকার প্রায় ৩০ একর (১,৩০,০০০ বর্গমিটার)। ক্যাম্পাস জুড়ে আটটি ভবন রয়েছে। কলেজের ফটকের দক্ষিণে একটি খেলার মাঠ আছে।
কলেজ ক্যাম্পাসে পর্তুগিজদের দ্বারা নির্মিত একটি প্রাচীন ভবন রয়েছে। এই ভবনটি প্রায় এক শতাব্দী পুরানো। একে দারুল আদালত বলা হয়। ব্রিটিশ ঐপনিবেশিক শাসনামলে এটি চট্টগ্রামের প্রথম আদালত ছিল। স্থানীয়রা একে পর্তুগিজ ভবন বলে ডাকে। কেউ কেউ বলেন যে ভবনটি ১৬শ শতাব্দীতে পর্তুগিজ জলদস্যুরা দুর্গ হিসাবে ব্যবহার করত। মহসীন কলেজ (তৎকালীন মাদ্রাসা) ১৮৭৯ সালে ৩০,০০০ টাকায় ভবনসহ পাহাড়টি কিনেছিল।
কলেজের প্রশাসনিক ভবনের পশ্চিমে দুটি ছাত্রাবাস আছে। বাণিজ্য বিভাগের ভবনের দক্ষিণে আরও একটি ছাত্রাবাস আছে। বাণিজ্য ভবনের দক্ষিণে অধ্যক্ষের বাড়ি এবং পাহাড়ের শীর্ষে একটি মসজিদ আছে।
ছাত্র ছাত্রীদের আবাসন
কলেজে 'হাজী মুহাম্মদ মহসীন মুসলিম ছাত্রাবাস' ও 'নতুন হোস্টেল' নামে দুইটি ছাত্রাবাস আছে। আবাসন ও ছাত্রাবাস কমিটির তত্ত্বাবধানে ছাত্রাবাসগুলো পরিচালিত হয়। এছাড়াও ছাত্রদের জন্য ২০ শয্যা বিশিষ্ট ডরমেটরী রয়েছে। এছাড়াও কলেজে ছাত্রীদের জন্য ছাত্রীনিবাস নির্মাণাধীন।
মাঠ
কলেজের অভ্যন্তরেই বিশাল আকৃতির ঐতিহাসিক মহসীন কলেজ এর মাঠ অবস্থিত।
পাঠাগার
সরকারি হাজী মুহাম্মদ মহসীন কলেজের গ্রন্থাগার বাংলাদেশের অন্যতম প্রাচীন গ্রন্থাগারের একটি। এই গ্রন্থাগারে বিশ হাজারেরও বেশি বই আছে।
যুদ্ধে পাকিস্তানের সামরিক ক্ষয়ক্ষতি
এই তালিকাটিতে ১৯৪৭ সালে স্বাধীনতা লাভের পর থেকে বিভিন্ন যুদ্ধে পাকিস্তানের ক্ষয়ক্ষতির বিবরণ দেয়া হয়েছে।
মুহাম্মদ মুসা খান
জেনারেল মুহাম্মদ মুসা খান হাজারা (Urdu:محمد موسى خان; ২০ অক্টোবর ১৯০৮ – ১২ মার্চ ১৯৯১), HPk, HQA, HI, HJ, MBE, ছিলেন চার-তারকা পদমর্যাদাপ্রাপ্ত পাকিস্তান সেনাবাহিনীর সর্বাধিনায়ক এবং রাজনীতিবিদ। তিনি ১৯৫৮ সাল থেকে ১৯৬৬ সাল পর্যন্ত পাকিস্তানের রাষ্ট্রপতি আইয়ুব খানের অধীনে পাকিস্তান সেনাবাহিনীর সর্বাধিনায়ক হিসেবে দায়িত্ব পালন করেন।
মুসা খান যুদ্ধের পর অবসর গ্রহণ করেন এবং জাতীয় রাজনীতিতে অংশগ্রহণ করেন, যেখানে তিনি ১৯৬৬ সালে থেকে ১৯৬৯ সাল পর্যন্ত পশ্চিম পাকিস্তানের গভর্নর হিসেবে নিযুক্ত ছিলেন। এরপর ১৯৮৫ সালে তিনি বেলুচিস্তানের গভর্নর হিসেবে নিযুক্ত হন এবং ১৯৯১ সালের মৃত্যুর আগ পর্যন্ত তিনি তার দায়িত্ব পালন নিয়োজিত ছিলেন।
রাজনৈতিক জীবন
১৯৬৬ সালে অবসর গ্রহণের সময় জেনারেল মুসা খানের খ্যাতিমান ও জনপ্রিয় সামরিক ব্যক্তিত্ব হিসেবে পরিচিত লাভ করেন, যার ফলশ্রুতিতে রাষ্ট্রপতি আইয়ুব খান তাকে পশ্চিম পাকিস্তানের গভর্নর হিসেবে নিয়োগদান করেন। নিয়োগের সংবাদটি উৎসাহের সাথে পশ্চিম পাকিস্তানি জনগণের উদ্যোগে তাদের সমন্বয়ে করা হয়। ১৯৬৯ সালের ২ মার্চ তারিখে পদত্যাগপত্র দাখিল না হওয়া পর্যন্ত তিনি পশ্চিম পাকিস্তানের গভর্নর হিসেবে নিযুক্ত হন, যেখানে জেনারেল ইয়াহিয়া খান রাষ্ট্রপতি পদে অধিষ্ঠিত হওয়ার জন্য সামরিক আইন জারি করেন।
১৯৬৯-৮৪ সাল পর্যন্ত তিনি সামরিক ভাতাদি পাওয়ার সময় থেকে করাচিতে স্থায়ীভাবে বসবাস শুরু করেন। ১৯৮৫ সালে তিনি প্রধানমন্ত্রী এম.একে. জানেজা এর নেতৃত্বে পাকিস্তান মুসলিম লিগ এর অধিনে জাতীয় রাজনীতিতে কার্যক্রম শুরু করেন। ১৯৮৫ সালের সাধারণ নির্বাচনের পরবর্তীত সময়ে তিনি রাষ্ট্রপতি জিয়াউল-হক কর্তৃক বেলুচিস্তানের গভর্নর নিযুক্ত হন। ১৯৮৮ সালে অনুষ্ঠিত সাধারণ নির্বাচনের পরে গভর্নর মুসা খান বিতর্কিতভাবে তৎকালীন মুখ্যমন্ত্রী জাফরুল্লাহ খান জামালী এর পরামর্শে প্রাদেশিক পরিষদ ভেঙ্গে দিয়েছিলেন।
যাইহোক পরবর্তীতে, বেলুচিস্তান হাইকোর্ট গভর্নরের পদক্ষেপকে নিন্দা জানিয়ে প্রাদেশিক পরিষদকে পুনর্বহাল করেন। রাষ্ট্রপতি এবং প্রধানমন্ত্রীর সম্মতিতে উক্ত মজলিসকে বিভক্ত করার পদক্ষেপ গ্রহণ করা হয়েছিল বলে ব্যাখ্যা করা হয়।
ছত্তিশগড়ি ভাষা
ছত্তিশগড়ি বা ছত্রিশগড়ি (দেবনাগরী: छत्तीसगढ़ी) ভারতের মুলত ছত্তিশগড় রাজ্যে বসবাসকারী প্রায় ১.৭ কোটি লোকের মাতৃৃভাষা, যা ইন্দো-আর্য ভাষাগোষ্ঠীর অন্তর্গত একটি ভাষা৷ এটি পূর্ব হিন্দি ভাষাগুলির একটি এবং মুণ্ডা ও দ্রাবিড় ভাষাগুলির অধিক প্রাধান্যে তৈরী হওয়া একটি স্বতন্ত্র কেন্দ্রীয় ইন্দো-আর্য ভাষা৷
ছত্তিশগড় রাজ্যটি প্রাচীন ভারতের দক্ষিণ কোশল জনপদের অংশ ছিলো ফলে ছত্তীসগঢ়ী ভাষাটি দক্ষিণ কোশলি নামেও পরিচিত৷ ছত্তীসগঢ়ী ভাষাটি পার্শ্ববর্তী পাহাড়ি আদিবাসী ও জনজাতিদের মধ্যে খলতাহি নামে ও ওড়িয়াদের মধ্যে লারিয়া নামে পরাচিত ছিলো৷ এ ভাষাভাষীর লোক ভারতের ছত্তীসগঢ় সহ পার্শ্ববর্তী মধ্যপ্রদেশ, ওড়িশা ও ঝাড়খণ্ড রাজ্যেও বিস্তৃত৷ ১৯২০ খ্রিষ্টাব্দ থেকে ভারতে হয়ে আসা বিভিন্ন রাজনৈতিক আন্দোলন ছত্তীসগঢ়ী ভাষা ও সংস্কৃৃতিকে অন্যদের থেকে আলাদা ও স্বয়ংসম্পুর্ণ করে তুলেছে৷ ১৫ই কার্তিক ১৪০৭ বঙ্গাব্দে (১ লা নভেম্বর ২০০০ খ্রিষ্টাব্দ) ছত্তিশগড়ি, সরগুজিয়া, গোণ্ডি প্রভৃৃতি ভাষাবহুল ১৬ টি জেলাকে পূর্বতন মধ্যপ্রদেশ রাজ্য পৃথক করে ছত্তিশগড় নাম্নী নতুন রাজ্য গঠন করা হয়৷
ভাষার রূপভেদ
ভারত সরকারের বিভিন্ন আগ্রাসী মনোভাবের শিকারে ছত্তীসগঢ়ী ভাষা আজ হিন্দি ভাষার উপভাষা, যদিও অন্যান্য বিভিন্ন ভাষাভিত্তিক গবেষণা নিবন্ধে এটি একটি পৃথক ভাষারূপে গণ্য৷
ভৌগোলিক সীমানার ওপর ভিত্তি করে ছত্তীসগঢ়ী ভাষাটির ৫ টি প্রধান উপভাষা পৃথক করা যায়৷
এটিই শুদ্ধ ও প্রমিত ছত্তীসগঢ়ী ভাষা, যা মহানদী অববাহিকা অঞ্চলে দেখতে পাওয়া যায়৷ এই উপভাষাটিতে হিন্দি ভাষার প্রভাব অধিক লক্ষ করা যায়৷ বিলাসপুর, দুর্গ, বেমেতারা, রায়পুর, রাজনন্দগাঁও, ধামতরি জেলাগুলিতে এই কথন প্রচলিত৷ উত্তি ছত্তীসগঢ়ী, যা লারিয়া নামেও পরিচিত, রায়গঢ়, মহাসমুন্দ, গরিয়াবন্দ, রায়পুর জেলাগুলিতে প্রচলিত৷ ছত্তীসগঢ়ী ভাষার এই উপভাষাতে মারাঠি ভাষা|মারাঠি শব্দের প্রয়োগ দেখা যায়৷ মধ্যপ্রদেশের বালাঘাট জেলা সহ ছত্তীসগঢ়ের কবীরধাম, বেমেতারা জেলাতে এই কথন প্রচলিত৷ ভন্ডার ছত্তীসগঢ়ী উত্তর ছত্তীসগঢ়ের করিয়া, সুরজপুর, যশপুর, সরগুজা, বলরামপুর জেলা সহ সংলগ্ন ওড়িশা ও ঝাড়খণ্ডে প্রচলিত৷ এই উপভাষাটি মূলত বস্তার বিভাগের জেলাগুলিতে দেখা যায়৷ এইক্ষেত্রে গোণ্ডি ও হালবি ভাষার প্রভাব লক্ষণীয়৷
ছত্তীসগঢ়ী ভাষা দিবস
ছত্তীসগঢ়ী ভাষা দিবস বা ছত্তীসগঢ়ী দিবস প্রতি বছর ১১/১২ই অগ্রহায়ণ (২৮শে নভেম্বর) পালিত হয়৷ দিনটিতে সাংস্কৃতিক কর্মকাণ্ড ও উদ্‌যাপন রাজ্য সরকার দ্বারা পরিচালিত হয়৷
অঞ্চল
ছত্তীসগঢ় ও তৎসংলগ্ন রাজ্যগুলিতে ছত্তীসগঢ়ী ভাষাভাষীর সংখ্যা নিম্নরূপ -
২০১১ জন গণনার পরে ছত্তিশগড়ে গৌরেলা পেণ্ড্রা মারবাহী জেলাটি গঠন করা হয়, এটিও একটি ছত্তিশগড়ি ভাষী জেলা৷
ফাতিমা মারুয়ান
জীবনী
ফাতিমা ১৯৫২ সালে কাসাব্ল্যাংকা এর পূর্বে অবস্থিত বেন্সলিমানে-এ জন্মগ্রহণ করেন। ফাতিমা মারুয়ান লিওন বিশ্ববিদ্যালয়ে মেডিসিনে অধ্যয়ন করেন। তিনি কাসাব্লাংকা বিশ্ববিদ্যালয়ের মেডিসিন ও ফার্মেসি বিভাগের অধ্যাপক এবং গবেষক হন। তিনি এন্ডোক্রিনিলজি এবং পুষ্টি ঘাটতি জনিত রোগের বিশেষজ্ঞ, তিনি কাসাব্লাংকা ইবনে রোচড হাসপাতালের এন্ডোক্রিনিলজি বিভাগ, ডায়াবেটোলজি এবং পুষ্টি বিভাগের নেতৃত্ব দেন। মারুয়ান মরক্কোর ডায়াবেটিস নিমূর্ল কমিশনের সদস্য। তিনি মরক্কো সোসাইটি অফ এন্ডোক্রিনিলজি, ডায়াবেটিস এবং পুষ্টি -এর প্রধান হন। ফাতিমা মারুয়ান বেশ কয়েকটি বৈজ্ঞানিক প্রকাশনায় অবদান রেখেছেন।
রাজনৈতিক ক্ষেত্রে, ন্যাশনাল র্যালি অফ ইন্ডিপেনডেন্ট এর সদস্য হিসাবে, তিনি স্বাস্থ্য ও শিক্ষা পরিকল্পনা উন্নয়নে অংশ নেন। ২০১৩ থেকে ২০১৭ পর্যন্ত তিনি কারুশিল্প ও সামাজিক অর্থনীতি মন্ত্রী হিসেবে দায়িত্ব পালন করেন।
মারুয়ান এছাড়াও কাসাব্লাংকা শিকাগো সিস্টার সিটি এসোসিয়েশনের বোর্ড সদস্য। তিনি ত্রিভাষিক, আরবি, ফরাসি এবং ইংরেজিতে কথা বলেন। সান্তে এস.এ.এস এর গন্তব্যস্থলের বৈজ্ঞানিক বোর্ডের সদস্য, তিনি কাসাব্লাংকার ক্যালিফোর্নিয়া কার্ডিওলজি ক্লিনিকের জন্যও কাজ করেছেন।
ফাতেমা মারুয়ান বিবাহিত এবং তার দুই সন্তান রয়েছে।
মথুরা পেড়ে
মথুরা পেড়ে হচ্ছে একটি উত্তর ভারতীয় মিষ্টি খাদ্যের পদ যার উৎপত্তি ভারতের মথুরায়।উত্তর ভারতে মিষ্টি খোয়া বা মেওয়া থেকে প্রস্তুত করা হয় পেড়া হচ্ছে একটা মেওয়া মিষ্টির প্রকারভেদ। মথুরা পেড়ে ভারতে এতোই প্রসিদ্ধ যে লোকমুখে একটা কথা আছে “মথুরা কা পেড়া অউ ছত্তিসগড় কা খেড়া”। পেড়ার জন্য মথুরা একটি ট্রেডমার্ক হিসেবে ব্যবহৃত হয়। ভ্রমণকালে, মথুরার পেড়ে, মেওয়া ভাতি পেড়ে এবং রপ্তানিযোগ্য বিশেষ পেড়ে দর্শনার্থীদের আকৃষ্ট করে। এই মিষ্টি খাদ্যের পদ ভারতের ভৌগোলিক অস্তিত্বের ইঙ্গিত দেয়।
জন্মাষ্টমী ভোগ
কৃষ্ণের জন্মভুমি মথুরায় জনপ্রিয় প্রসাদ হিসেবে মথুরার পেড়ে বিতরণ করা হয়। টাটকা মেওয়া, চিনি, দুধ এবং ঘি সাথে অতিরিক্ত স্বাদের জন্য এলাচ একত্রে রান্না করে এটি তৈরি করা হয়। পেড়ার স্বাদ ছাড়া জন্মাষ্টমী যেন ভারতে অপূর্ণ থেকে যায়। প্রতি বছর এই দিনে পেড়া তৈরি করা হয় কৃষ্ণার নামে উৎসর্গ করতে এবং উপবাস ভাঙ্গতে।
সার্বভৌমিক প্রসিদ্ধি
মথুরার বাইরে ও ভারতের অন্যান্য পর্যটন শহরে, মথুরার পেড়ে, আগ্রার পিঠা এবং মনেরের লাড্ডুর মতোই জনপ্রিয়।
এন্ড্রয়ড নামকরণে মতানৈক্য
গুগল যখন পরবৰ্তী এন্ড্রয়ড সংস্করণের নাম ভারতীয় মিষ্টি/মিঠাইর নামে নামাকরণ করবে বলে ঘোষণা করেছিল,বিভিন্ন পরামৰ্শিত নামের ভিতর মথুরা পেড়াও ছিল। কিন্তু ভারত সরকার কোনো একটা নাম সঠিকভাবে নিৰ্বাচন করতে না পাড়ায় গুগল উক্ত প্ৰস্তাবটি ২০১৮ সাল পর্যন্ত পিছিয়ে দেয়।
লোকসাহিত্যিক রস
ভারতীয় লোকসাহিত্যে ও মথুরার পেড়ের স্বাদ দেখতে পাওয়া যায়।"মথুরা কা পেড়ে মোহে লাও, খিলাওে জি....."( সে আমাকে মথুরার পেড়ে খেতে দিল) সন্দ পূজন গীতে ভারতে এটি খুব জনপ্রিয়।
ফিফা বর্ষসেরা খেলোয়াড়
ফিফা বিশ্বসেরা ফুটবলার (FIFA World Player of the Year) ঘরোয়া এবং আন্তর্জাতিক অঙ্গনে ফুটবলে দক্ষতা ও ক্রীড়ানৈপুণ্যতা প্রদর্শনের উপর ভিত্তি করে দেয়া একটি বাৎসরিক পুরস্কার। বিভিন্ন দেশের জাতীয় দলের কোচ এবং অধিনায়কের ভোটের ভিত্তিতে প্রতিবছর একজন পুরুষ এবং একজন মহিলা খেলোয়াড়কে এ পুরস্কারের জন্য মনোনীত করা হয়। একজন কোচের ৩টি ভোট থাকে যেগুলোর পয়েন্ট যথাক্রমে ৫, ৩ এবং ১। সর্বোচ্চ ভোটপ্রাপ্ত খেলোয়াড় পুরস্কারের জন্য মনোনীত হন।
পুরুষ বিভাগে পুরস্কারটি চালু হয় ১৯৯১ সালে। এ পর্যন্ত দেয়া ১৭টি পুরস্কারের মধ্যে ৮টি জিতে নিয়ে ব্রাজিলীয় খেলোয়াড়গণ সুস্পষ্ট আধিপত্য বজায় রেখেছেন। মহিলা বিভাগে পুরস্কার চালু হয় ২০০১ সালে।
রেকর্ড
জিতেছেন।
রাজা হরিচরণ রায় চৌধুরি
শ্যামনগর অঞ্চলের শিক্ষা প্রসারের অগ্রদুত হিসেবে অবদান রাখা একজন জমিদারের নাম হল- রাজা হরিচরণ রায় চৌধুরী। এখনও তার জমিদারী ভবনের কিছু ভগ্নাংশ অবশিষ্ট আছে। যেটি মানবমুখে শ্যামনগর জমিদার বাড়ি নামেই পরিচিত।
রাজা প্রতাপাদিত্যের পরে হরিচরণ রায় ছিলেন শ্যামনগর অঞ্চলের প্রভাবশালী ও বিত্তশালী জমিদার। তার উদ্যোগে শ্যামনগরে তথা সমগ্র সাতক্ষীরায় অনেক জনহিতকর কাজ হয়েছিল। তার সময়ে খনিত হয় অনেক জলাশয়। নির্মিত হয় অনেক রাস্তাঘাট, রোপিত হয় অনেক বৃক্ষ। অনেক জমিদারের মতো হরিচরণ রায় শুধু সম্পদ ও বিলাসে মত্ত না থেকে চেষ্টা করেছিলেন এলাকার মানুষকে শিক্ষিত করতে। তার প্রত্যক্ষ সাহায্যে ১৮৯৯ খ্রিষ্টাব্দে নির্মিত হয়েছিল নকিপুর মাইনর স্কুলটি। যেটি বর্তমানে নকিপুর পাইলট উচ্চ বিদ্যালয় নামে খ্যাত।
মালদ্বীপ স্টক এক্সচেঞ্জ
মালদ্বীপ স্টক এক্সচেঞ্জ (এমএসই), মালদ্বীপের মালেতে গ্যাডহামু বিল্ডিংয়ের তৃতীয় তলায় অবস্থিত একটি বেসরকারী খাতের স্টক এক্সচেঞ্জ।
এমএসইর প্রাথমিক কাজ হল নতুন সিকিওরিটির ইস্যুগুলির মাধ্যমে সংস্থাগুলিকে মূলধন বাড়ানো সহজতর করা। এমএসই বিনিয়োগকারীদের মধ্যে সিকিওরিটির ব্যবসায়ের জন্য একটি নিয়ন্ত্রিত বাজার সরবরাহ করে। এমএসই হলো ট্রেড রিপোর্টিং এবং স্টকগুলির মূল্য নির্ধারণের কেন্দ্র। এটি মালদ্বীপ সিকিউরিটিজ ডিপোজিটরি (এমএসডি) এর অধীনে একটি সহায়ক সংস্থার মাধ্যমে ক্লিয়ারিং, সেটেলমেন্ট এবং ডিপোজিটরি পরিষেবাও সরবরাহ করে।
১৪ অক্টোবর ২০১৬ এর তথ্যমতে, মালদ্বীপ স্টক এক্সচেঞ্জের দশটি তালিকাভুক্ত কোম্পানি রয়েছে।
মালদ্বীপ স্টক এক্সচেঞ্জ সূচক (এমএএসআইএক্স) ২৮ অক্টোবর ২০০৪ এ প্রকাশিত হয়েছিল। অন্যান্য শেয়ার বাজার সূচকের মতো, ম্যাসিক্স মালদ্বীপ স্টক মার্কেটের দাম এবং প্রত্যাশা পরিবর্তনের সামগ্রিক আন্দোলনকে ধারণ করে। ম্যাসিক্স - মালদ্বীপ স্টক এক্সচেঞ্জের প্রতিনিধিত্ব করে।
দিয়েগো ইয়োরেন্তে
২০০০–০১ মৌসুমে, স্পেনীয় ফুটবল ক্লাব পেরেজ গালদোসের যুব পর্যায়ের হয়ে খেলার মাধ্যমে ইয়োরেন্তে ফুটবল জগতে প্রবেশ করেন; অতঃপর তিনি ত্রাবেঙ্কো এবং রিয়াল মাদ্রিদের মতো ক্লাবের যুব পর্যায়ের হয়ে খেলার মাধ্যমে নিজের খেলার বিকাশ করেছেন। ২০১২–১৩ মৌসুমে, প্রথমে রিয়াল মাদ্রিদের বয়সভিত্তিক দলের হয়ে এবং পরবর্তীতে রিয়াল মাদ্রিদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন, রিয়াল মাদ্রিদের হয়ে তিনি ৩ মৌসুম অতিবাহিত করেছেন; এই ক্লাবের হয়ে তিনি ২ ম্যাচ খেলেছেন। পরবর্তীতে তিনি ১ মৌসুম রায়ো বায়েকানোর হয়ে ধারে এবং ১ মৌসুম মালাগার হয়ে ধারে খেলেছেন। ২০১৯–২০ মৌসুমে, তিনি ৭ মিলিয়ন ইউরোর বিনিময়ে রিয়াল মাদ্রিদ হতে রিয়াল সোসিয়েদাদে যোগদান করেছেন।
রাম রে
রাম রে(Ram Ray) (জন্ম: ২৭ জানুয়ারি ১৯৪৩ - মৃত্যু: ১২ নভেম্বর ২০১৯) ভারতীয় বিজ্ঞাপন জগতের এক উজ্জ্বল ব্যক্তিত্ব ছিলেন। তিনি বিজ্ঞাপন জগতে ৫০ বছরেরও অধিক সময় কাজ করেছেন। তাঁকে বিজ্ঞাপন দুনিয়ায় সত্যজিৎ রায়ের সাথে তুলনা টানা হয়।
জীবনী
রাম রে কলকাতার প্রেসিডেন্সি কলেজের ইংরেজি সাহিত্যে স্নাতক ছিলেন। কিন্তু তার সৃষ্টিশীল মনের পরিধি সাহিত্যের সাথে ফোটোগ্রাফি,টাইপোগ্রাফি গ্রাফিক্স ইত্যাদির দিকে বিস্তৃত ছিল। তাই তিনি চলে এলেন বিজ্ঞাপন জগতে। তিনি বিজ্ঞাপনী সংস্থা জে. ওয়াল্টার থম্পসনের ভারত ও যুক্তরাষ্ট্র শাখায় কাজ করেছেন। তিনি প্রতিষ্ঠানটির যুক্তরাষ্ট্র শাখার সিনিয়র সহসভাপতি ছিলেন ও সান ফ্রান্সিসকো শাখার প্রধান ছিলেন। তিনি একমাত্র অমার্কিনি হিসেবে জে. ওয়াল্টার থম্পসনের বোর্ডের সদস্য হিসেবে দায়িত্ব পালন করেছিলেন। এছাড়া, তিনি প্রতিষ্ঠানটির কলকাতা, মাদ্রাজ ও ব্যাঙ্গালোর শাখার প্রধান ছিলেন। দেশে ফেরার পর ১৯৮৪ সালে গড়ে তোলেন নিজের সংস্থা রেসপন্স গ্রুপ।। বাংলা বিজ্ঞাপনে সত্যজিৎ রায়ের পর এত অভিনব ভাবনার বৈচিত্র্য বুদ্ধির দীপ্তি ও প্রতিভার ঝলক এনেছেন। বিজ্ঞাপনের ভাষা ডিজাইন ট্রাইপফেস নান্দনিকতা প্রযুক্তি প্রত্যেকটিতে ছিল তার অসাধারণ দখল। তিনি "আনন্দ" নামে বাংলা ও ইংরাজীর জন্য নতুন ধাঁচের হরফ সৃষ্টি করেন। এছাড়া, তিনি ১৯৯২ সাল থেকে ১৯৯৮ সাল পর্যন্ত বিজ্ঞাপনী সংস্থা ক্লারিয়ন (বেটস) এর সিএইচআই অ্যান্ড পার্টনার্সের প্রধান নির্বাহী হিসেবে দায়িত্ব পালন করেন। তিনি উইসিউইগ কমিউনিকেশন্সের প্রতিষ্ঠাতাও ছিলেন। কাজের সুবাদে ধারাবাহিক ভাবে পেয়েছেন সম্মাননা । ২০১৩ সালে অ্যাডভার্টাইজিং ক্লাব অব ক্যালকাটা রাম রে কে তাদের "হল অব ফেমে" অন্তর্ভুক্ত করে। নিজের সাফল্যের পাশাপাশি কাজ শিখিয়েছেন সুহেল শেঠ, সুমন্ত্র চ্যাটার্জি কাঞ্চন দত্ত সহ ভবিষ্যত প্রজন্মকে। তাঁদের মধ্যে অন্যতম ছিলেন ঋতুপর্ণ ঘোষ। একসাথে কাজ করেছেন প্রায় দশ বৎসর।
লেখার ইতিহাস
অক্ষর ও অন্যান্য চিহ্নের সাহায্যে ভাষাকে প্রকাশ করার পদ্ধতির বিকাশ এবং এই বিকাশের আলোচনা ও বিবরণ লেখার ইতিহাসের অন্তর্ভুক্ত।
বিভিন্ন সভ্যতায় চিহ্নের সাহায্যে ভাষাকে প্রকাশ করার পদ্ধতি কীভাবে বিকশিত হয়েছে তার ইতিহাসে আমরা দেখতে পাই, অধিক বিকশিত লিখনপদ্ধতির পূর্বে প্রোটো-লিখনপদ্ধতির বিকাশ হয়। প্রোটো-লিখনপদ্ধতিতে ছবির সাহায্যে (ধারকলিপি) কিংবা নেমনিকের সাহায্যে ভাষাকে প্রকাশ করা হয়। সত্যিকারের লিখনপদ্ধতির বিকাশ আরও পরে হয়েছিল, যেখানে উচ্চারিত শব্দকে চিহ্নের সাহায্যে প্রকাশ করা হয়, যাতে পাঠক উচ্চারিত শব্দ অনেকখানি পুনরুদ্ধার করতে পারেন। এটি  প্রোটো-লিখনপদ্ধতি থেকে আলাদা, যাতে সাধারণত ব্যাকরণগত শব্দ এবং প্রত্যয় অনুপস্থিত থাকে। ফলে এথেকে সঠিক অর্থ পুনরুদ্ধার করা কঠিন যদি না কি প্রসঙ্গে  লিখা হয়েছিল সে ব্যাপারে আগে থেকে অনেক জানা না থাকে।একেবারে প্রথম দিককার একটি লিখনপদ্ধতি কীলকাকার লিপি.
লিখনপদ্ধতির উদ্ভাবন
ডান|থাম্ব|264x264পিক্সেল|[[সুমের, দক্ষিণ মেসোপটেমিয়ার একটি প্রাচীণ সভ্যতা। এখানে ৩২০০ খ্রিষ্টপূর্বাব্দের দিকে প্রথম লিখিত ভাষার উদভব হয়েছিল  বলে বিশ্বাস করা হয়।]] থাম্ব|240x240পিক্সেল|চিত্রলিপি সমৃদ্ধ সুমেরীয় সভ্যতার  কিশ ট্যাবলেট। সম্ভবত সবচেয়ে প্রাচীণ লিখন, ৩৫০০ খ্রিষ্টপূর্বাব্দ। আশমোলিয়ান যাদুঘর ভাষার লিখনের বহু পূর্বে সংখ্যার লিখনের সূচনা হয়। কীভাবে সংখ্যার লিখনের সূচনা হয় তার জন্য  সংখ্যা লিখার ইতিহাস  দেখুন।
এই ব্যাপারে ঐকমত্য রয়েছে যে ভাষার (শুধু সংখ্যা নয়) সত্যিকারের লিখনপদ্ধতির উদভাবন স্বাধীনভাবে অন্তত দুই জায়গায় ঘটেছিল: মেসোপটেমিয়াতে (প্রাচীণ সুমের) ৩২০০ খ্রিষ্টপূর্বাব্দের দিকে এবং মেসোয়ামেরিকাতে ৯০০ খ্রিষ্টপূর্বাব্দের দিকে। বেশ কয়েকটি মেসোয়ামেরিকান লিপি জানা আছে, এর মাঝে সবচেয়ে প্রাচীণ হল মেক্সিকোর ওলমেক অথবা  জাপোতেক ।
প্রাচীণ মিশরে (৩২০০ খ্রিষ্টপূর্বাব্দের দিকে) এবং চীনে (১২০০ খ্রিষ্টপূর্বাব্দের দিকে) স্বাধীনভাবে লিখনপদ্ধতির উদভব হয়ছিল নাকি সাংস্কৃতিক বিস্তারের মাধ্যমে লিখনপদ্ধতির উদভব হয়েছিল এ ব্যাপারে ইতিহাসবিদগণের মাঝে বিতর্ক রয়েছে। অন্য কথায় লিখনির মাধ্যমে ভাষাকে প্রকাশ করার ধারণা  কি বণিকদের মাধ্যমে এই দুই অঞ্চলে পৌছেছিল নাকি এই ধারণা স্বাধীনভাবে এই অঞ্চলে উদভব হয়েছিল?
তবে চীনা লিপি  সম্ভবত স্বাধীণভাবে উদভাবিত হয়েছিল, কারণ চীন এবং নিকট প্রাচ্যের (মেসোপটেমিয়া) লিপি ব্যবহারকারী সভ্যতাগুলোর মাঝে যোগাযোগের কোন প্রমাণ পাওয়া যায় না এবং চিত্রলিপির ব্যবহার ও ধ্বনির প্রকাশের ক্ষেত্রে চীনা ও মেসোপটেমিয় পদ্ধতির মাঝে সুস্পষ্ট পার্থক্য বিদ্যমান। মিশরীয় চিত্রলিপি  মেসোপটেমীয় কীলকলিপির থেকে ভিন্ন, কিন্তু ধারণাগত সাদৃশ্য প্রাচীণ সাক্ষ্য থেকে অনুমান করা যায় যে লিখনপদ্ধতি মেসোপটেমিয়া থেকে মিশরে এসেছিল। ১৯৯৯ সালে  Archaeology Magazine এ রিপোর্ট করা হয়েছিল যে সর্বপ্রথম মিশরীয় লিপির সময়কাল ৩৪০০ খ্রিষ্টপূর্বাব্দ, এটি "এই সাধারণ বিশ্বাসকে প্রশ্নবিদ্ধ করে যে সর্বপ্রথম মেসোপটেমিয়ায় চিত্রলিপি (যেখানে একটি জায়গা, বস্তু অথবা পরিমাণকে একটি চিহ্ন দিয়ে প্রকাশ করা হয়) থেকে ধ্বনিলিপির (যেখানে একেকটি ধ্বনিকে একেকটি চিহ্ন দ্বারা প্রকাশ করা হয়) বিকাশ সাধন হয়"।
অনুরূপ বিতর্ক ব্রোঞ্জ যুগের সিন্ধু সভ্যতার (প্রাচীন ভারত ২৬০০ খ্রিষ্টপূর্বাব্দ) সিন্ধু লিপিকে ঘিরেও রয়েছে। উপরন্তু, সিন্ধু লিপির পাঠোদ্ধার করা এখনও সম্ভব হয়নি এবং এটি সত্যিকারের লিখনপদ্ধতি  নাকি প্রোটো-লিখনপদ্ধতি অথবা অ-ভাষাগত চিহ্নপদ্ধতি তা নিয়ে বিতর্ক রয়েছে।
আরেকটি সম্ভাবনা হল ইস্টার দ্বীপের  রোঙ্গোরোঙ্গো স্ক্রিপ্ট । এটি সত্যিকারের লিখনপদ্ধতি কিনা এবং এটি সাংস্কৃতিক বিস্তারের আরেকটি উদাহরণ কিনা তা নিয়ে বিতর্ক রয়েছে। এর প্রাচীনতম উদাহরণ পাওয়া যায় ১৮৫১ সালে, ইউরোপীয়দের সাথে তাদের প্রথম যোগাযোগের ১৩৯ বছর পরে। এর এক ব্যাখ্যা এই যে, ১৭৭০ সালে একটি স্পেনিশ অভিযাত্রী দলের দেওয়া একটি লিখিত দখলদারীর ঘোষণা দেখে অনুপ্রাণিত হয়ে এই লিপির উদভব হয়েছে।
সাংস্কৃতিক বিস্তারের আরও অনেক উদাহরণ পাওয়া যায়, যেখানে লিখনপদ্ধতির সাধারণ ধারণা এক সংস্কৃতি থেকে আরেক সংস্কৃতিতে যায় কিন্তু লিখনপদ্ধতির খুঁটিনাটি স্বাধীনভাবে বিকাশ লাভ করে। এর একটি সাম্প্রতিক উদাহরণ হল চেরোকি লিপি, যার উদভাবক সেকোয়াহ, এবং পাওয়াহ মং লিখনপদ্ধতি যা মং ভাষা লিখার জন্য ব্যবহৃত হয়।
আয়নিকরণ শক্তি
আয়নিকরণ শক্তি (Ionization energy) বা আয়নিকরণ বিভব হলো গ্যাসীয় অবস্থায় কোনো মৌলের এক মোল বিচ্ছিন্ন পরমাণু থেকে একটি করে ইলেকট্রন অসীম দূরত্বে অপসারণ করে এক মোল ধনাত্মক আয়নে পরিণত করতে যে পরিমাণ শক্তির প্রয়োজন হয়, তার পরিমাণ। ।
অথবা: ''গ্যাসীয় অবস্থায় এক মোল গ্যাসীয় পরমাণু থেকে এক মোল ইলেকট্রন অপসারণ করে এক মোল ধনাত্মক আয়নে পরিণত করতে যে পরিমাণ শক্তির প্রয়োজন হয়, তাকে ঐ মৌলের আয়নিকরণ শক্তি বলে।
আয়নিকরণ বিভব শব্দটি অতীতে ব্যাপকভাবে ব্যবহৃত হলেও বর্তমানে ব্যবহৃত হয় না। আয়নিকরণ বিভব'' এর একক হল kilojoules পার মোল (kJ/mol) or kilocalories পার মোল (kcal/mol). এটি Ei দ্বারা সূচিত হয়। আয়নিকরণ শক্তি একক বিজ্ঞানের শাখাভেদে পরিবর্তিত হয়। পদার্থবিজ্ঞানে এর একক ইলেকট্রন ভোল্ট (eV), রসায়ন বিজ্ঞানে আয়নিকরণ শক্তিকে I.P দ্বারা প্রকাশ করা হয় এবং এর একক কিলোজুল (KJ)।
সর্বনিম্ন আয়নিকরণ শক্তিটবিশিষ্ট মৌল হলো সিজিয়াম (Cs) এবং এর মান ৩৭৫.৭ kJ/mol। অপরদিকে, সর্বাধিক আয়নিকরণ শক্তিবিশিষ্ট মৌল হলো হিলিয়াম (He); এবং এর মান ২৩৭২ kJ/mol।
X(g) + শক্তি → X+(g) + e−
এখানে,
হল গ্যাসীয় অবস্থায় একটি মৌল,
X+
হল একটি ইলেকট্রন অপসারণ করা ক্যাটায়ন এবং
হল অপসারিত ইলেকট্রন।
n-তম 'ইলেকট্রন এর ক্ষেত্রে আয়নিকরণ শক্তি বলতে ইলেকট্রন সংখ্যা (n-1) পরিবর্তন সহ একটি ইলেকট্রন অপসারণ করতে প্রয়োজনীয় শক্তি কে বোঝায়। উদাহরণ সরূপ প্রথম তিনটি আয়নিকরণ শক্তিকে নিম্নোক্ত ভাবে সংজ্ঞায়িত করা হয়:
X → X+ + e−
X+ → X2+ + e−
X2+ → X3+ + e−
পরিবর্তন
আয়নিকরণ শক্তি একটি পর্যায়বৃত্ত ধর্ম।
ভিন্ন প্রয়োগ
পদার্থবিজ্ঞান এবং রসায়নে আয়নিকরণ শক্তির ভিন্ন ভিন্ন পরিমাণ ব্যবহার করা হয়ে থাকে।
কসিমউদ্দিন আহমদ
কসিমউদ্দিন আহমদ (১৯৭১) পাবনা জিলা স্কুলের শিক্ষক ছিলেন। সংগঠক ও সমাজসেবক।
কর্মজীবন
পাবনা জিলা স্কুলে যোগদানের পর তিনি স্কুল স্কাউটের দায়িত্ব গ্রহণ করেন। তৎকালীন পূর্ব পাকিস্তান স্কাউট সমিতির নির্বাহী কমিটির সদস্য ছিলেন। জিলাপাড়া ক্লাব গঠনে তার গুরুত্বপূর্ণ ভূমিকা ছিল। পরবর্তীতে পাবনা জেলা স্পোর্টস এ্যাসোসিয়েশনের দায়িত্ব গ্রহণ করেন। পাবনার রেডক্রস সোসাইটি মূলত তার হাত দিয়েই গড়ে উঠে। মৃতপ্রায় মুসলিম ইন্সটিটিউটকে নতুন করে গড়ে তুলেছিলেন। তিনি ছিলেন পাবনা ইসলামিয়া কলেজের প্রতিষ্ঠাতা সেক্রেটারী। পাবনা নৈশ মহাবিদ্যালয়ের সেক্রেটারী। মাধবপুর মহাবিদ্যালয়ের সেক্রেটারী।
হত্যা
১৯৫২ সালের ২১শে ফেব্রুয়ারির পরে পাবনাতে যে ছাত্র ধর্মঘট হয় তাতে উৎসাহ দেবার অভিযোগে তিনি অভিযুক্ত হন। ১৯৭১ সালের মার্চ মাসে অসহযোগ আন্দোলনে তিনি সক্রিয়ভাবে জড়িত ছিলেন।
১৯৭১ সালে সাঁথিয়া এলাকার জামাতে ইসলামীর সদস্যরা তাকে পাকিস্তানি সেনাবাহিনীর হাতে তুলে দেয়।
দেবী চৌধুরাণী (ব্যক্তি)
দেবী চৌধুরাণী ছিলেন একজন নারী ব্রিটিশবিরোধী নেত্রী ও পীরগাছার জমিদার। তিনি ব্যান্ডিট কুইন বা দস্যুরানি নামেও পরিচিত।
পরিচয়
দেবী চৌধুরানী বাংলাদেশের রংপুরের কাউনিয়া উপজেলায় জন্ম গ্রহণ করেন। তার জন্ম নাম ছিল জয়দুর্গা দেবী। তার বাবার নাম ছিলো ব্রজ কিশোর চৌধুরী এবং মাতার নাম কাশীশ্বরী দেবী।
মন্থনা তথা পীরগাছার জমিদার নারায়ণ চন্দ্র চৌধুরীর সঙ্গে তার বিয়ে হয় এবং সন্ন্যাসী বিদ্রোহের সময় তিনি সেই এলাকার জমিদার ছিলেন। স্বামীর মৃত্যুর পর নিঃসন্তান জয়দুর্গা ১৭৬৫-১৮০১ পর্যন্ত মন্থনা এস্টেটের দায়িত্ব সামলেছিলেন।
তার সময় রংপুর অঞ্চলের কালেক্টর হয়ে আসেন জনাথন গুডল্যাড এবং তার দেওয়ান নিযুক্ত হন দেবীসিংহ। দেওয়ান দেবীসিংহ ও তার কর্মচারী হরে রামের উপর রাজস্ব আদায়ের দায়িত্ব প্রদান করেন। রাজস্ব আদায়ে সময় তাদের অত্যাচারে কৃষক এমনকি জমিদাররাও অতিষ্ঠ হয়ে ওঠে। এছাড়াও সেই সময় ইংরেজ নীলকরদের অত্যাচার বেড়ে যায়,তারা জোরপূর্বক উর্বর জমিতে কৃষকদের নীলচাষ করতে বাধ্য করা শুরু করে।তারই পরিপ্রেক্ষিতে দেবী চৌধুরাণী ব্রিটিশদের বিরুদ্ধে বিদ্রোহ ঘোষণা করে। আর তার কারণে তিনি ব্রিটিশদের রোষানলে পড়ে। তাকে দমন করার জন্য মীর কাশিমের নেতৃত্বে একদল ইংরেজ সৈন্যবাহিনী পাঠায়। এ যুদ্ধে দেবী চৌধুরানীর সাথে রংপুরের নূর উদ্দিন বাকের মুহাম্মদ জং,ভবানী পাঠক এবং দিনাজপুর, রংপুর ও বগুড়া অঞ্চের শত শত কৃষক অংশ নেয়।১৭৬০ সালে ফেব্রুয়ারিতে যুদ্ধ শুরু হয়। যুদ্ধে দেবী চৌধুরাণী জয়লাভ করে। যুদ্ধে ইংরেজ ক্যাপ্টেনসহ অনেকে নিহত হন এবং মীর কাশিম পিছু হটতে বাধ্য হন।দেবী চৌধুরাণীর যুদ্ধে জয়লাভের স্থানটি এখনও মানুষের কাছে "জয়পুর" নামে পরিচিত।
মৃত্যু
১৭৮৩ সালে এপ্রিল মাসে পহেলা বৃহস্পতিবার (বর্তমান পীরগাছা উপজেলার চন্ডিপুর গ্রাম) লর্ড ওয়ারেন হেস্টিংস এর নেতৃত্বে একদল ইংরেজ বাহিনীর আধুনিক অস্ত্রের সাথে যুদ্ধ করে পরাজিত এবং নিহত হন।এই যুদ্ধে দেবী চৌধুরাণীর সাথে অন্নদানগরের জমিদারও নিহত হন।দেবী চৌধুরাণীর পরাজিত স্থানে বাংলা বৈশাখ মাসের প্রতি বৃহস্পতিবার মেলা বসে। যা "নাপাইচন্ডি" মেলা নামে পরিচিত।
স্বৃতিচিহ্ন
তার নামে রংপুরে দেবী চৌধুরাণী ডিগ্রী কলেজ, চৌধুরাণী রেলস্টেশন, চৌধুরাণী উচ্চ বিদ্যালয়, চৌধুরাণী বাজার রয়েছে।
তার খননকৃত বিশাল চৌধুরাণী দিঘি, চন্ডিপুর দিঘি এবং মন্থনার রাজবাড়ি আজো টিকে আছে কালের সাক্ষী বহন করে। দেবী চৌধুরানী ক্ষণজন্মা এক জনহিতৈষী নারী ও তেজস্বী বিপ্লবী। তিনি তার জীবনেও যেমন আলোচিত প্রথমে সংসারী ছিলেন পরে সন্নাসী হিসেবে। তাকে নিয়ে করা উপন্যাস, গল্প, সিরিযাল, নাটক ও সিনেমাতে। রংপুরের পীরগাছা উপজেলার পারুল ইউনিয়ন পার হলে চন্ডীপুর বাজারে নাপাই চন্ডীর বৈশাখি মেলা হয়। এই স্থানটিতে ব্রিটিশবিরোধী আন্দোলনে যুদ্ধ করেন দেবী চৌধুরানী। চৌধুরানী বাজারটিও এলাকায় বেশ বড় বাজার হিসেবে পরিচিত। সন্ন্যাসী বিদ্রোহের অন্যতম রূপকার ও খ্যাতিমান নেত্রী দেবী চৌধুরানীর অবাধ বিচরণস্থল ছিল পীরগাছা । নওয়ার দেবীগঞ্জও তার স্মৃতির এলাকা। করতোয়া, তিস্তা, আত্রাই ও কুড়ুম নদীতে ঘেরা এখানকার ঘন বনাঞ্চলে ব্রিটিশদের সাথে তিনি কয়েক দফা যুদ্ধে অবতীর্ণ হয়ে বিজয়ী হন। তার স্মৃতি থেকেই এর নামকরণ হয় দেবীগঞ্জ। তবে এই নামের পেছনে অন্য একটি মতও আছে। এ জনপদটি পূর্বে হিন্দু-অধ্যুষিত ছিল। কেউ কেউ বলেন, তাদের দেব-দেবীর নাম থেকেই দেবীগঞ্জ নামটি আসতে পারে। এছাড়াও রংপুরের দেবী চৌধুরানী রেলস্টেশন, চৌধুরানী ডিগ্রি কলেজ এবং চৌধুরানী বাজার আজও তার স্মৃতি বহন করে চলেছে। ইতিহাস সংরক্ষণ হোক বা না হোক, সময়ে সময়ে দেবী চৌধুরানী, ভবানী পাঠকদের মতো বিপ্লবীদের আবির্ভাব হয়েছে, যারা আড়ালে থেকে অসহায় মানুষদের রক্ষার জন্য অন্যায়ের বিরুদ্ধে সংগ্রাম করেছেন। ইতিহাস থেকে জানা যায়, তৎকালীন জনসাধারণের শ্রদ্ধা, ভালোবাসা এবং জনসমর্থনের কারণে ইংরেজরা ‘দেবী চৌধুরানী’কে মেয়ে ডাকাত হিসেবে চিহ্নিত করলেও শত চেষ্টা করে আটক করতে পারেনি। তবে ইতিহাস অনুসন্ধানী অনেক বিশেষজ্ঞদের মতে, বঙ্কিমচন্দ্র চট্টোপাধ্যায় উল্লেখিত প্রফুল্ল নয় বরং ‘দেবী চৌধুরানী’ ছিলেন রংপুরের কাউনিয়া উপজেলার জয়দূর্গাদেবী (ব্রাহ্মণাদেবী) নামের শিবুকুণ্ঠিরাম (বামনপাড়া বা ভুতছড়া) গ্রামের ব্রজ কিশোর রায় চৌধুরী ও কাশিশ্বরী দেবীর মেয়ে।
পীরগাছার জমিদার নারায়ণ চন্দ্র চৌধুরীর সঙ্গে তার বিয়ে হয় এবং সন্যাস বিদ্রোহের সময় তিনি জমিদার ছিলেন। তবে ইংরেজ সরকারের তৎকালীন দলিল দস্তাবেজে ‘দেবী চৌধুরানী’ জমিদার ছিলেন কিনা বা এতে তার সম্পৃক্ততার কোনো প্রমাণ পাওয়া যায় না।
‘দেবী চৌধুরানী’ উপন্যাস সম্পর্কে লেখক বঙ্কিমচন্দ্র চট্টোপাধ্যায় নিজেই বলেছেন, ‘দেবী চৌধুরানী’ গ্রন্থের সঙ্গে ঐতিহাসিক ‘দেবী চৌধুরানী’র মিল বড়ই অল্প। তা শ্রীযদুনাথ উপন্যাসটির ভূমিকায় উল্লেখ করেছেন।
এই অঞ্চলের মানুষের কাছে প্রফুল্লই যে ‘দেবী চৌধুরানী’ ছিলেন সেটাই আজও সর্বজন স্বীকৃত। কিন্তু ‘দেবী চৌধুরানী’র ঐতিহাসিক এ ঘটনার স্থাপনা সংরক্ষণ করা হয়নি আজও। ফলে তার স্মৃতিচিহ্নগুলো নিশ্চিহ্ন হয়ে গেছে। দেখার মতো কোনো স্থাপনা টিকে নেই। এখন এখানে শুধু মকসুদ খাঁ গ্রামে দেখতেই পাওয়া যাবে স্থাপনার জায়গায় ইটের টুকরা।
সরেজমিনে দেখা যায়, বগুড়ার শান্তাহার-গাইবান্ধার বোনারপাড়া-রংপুরের কাউনিয়া রেলরুটের রংপুরের চৌধুরানী স্টেশন থেকে বের হয়ে পাকা রাস্তা ধরে রংপুরের দিকে যেতে হাতের ডান দিক দিয়ে হেঁটে চৌধুরানী বাজারে যেতে সময় লাগবে ৫ মিনিট। বাজারে কৈকুড়ী ইউনিয়ন পরিষদ পার হয়ে যাওয়ার পর হাতের বাম পাশে একটি পাকা রাস্তা পাওয়া যাবে। এই রাস্তাটি গেছে জালালগঞ্জ বাজারের দিকে।
এখান ব্যাটারিচালিত অটোরিকশাযোগে জালালগঞ্জ রোডের রামচন্দ্রপাড়ার নুরনবীর দোকানের পেছন দিয়ে গ্রামের আঁকা-বাঁকা মেঠোপথ দিয়ে যেতে হবে পূর্ব মকসুদ খাঁ হাজীপাড়ার আব্দুল মোত্তালেব, চাঁন মিয়া ও আবু দাইয়ানের বাড়ি সংলগ্ন দেবী চৌধুরানীর পুরনো স্থাপনার জায়গায়। চৌধুরানী বাজার থেকে জালালগঞ্জ বাজারের দিকে যাওয়ার সময় রাস্তার দুই পাশে দেখা মিলবে সারি সারি নারিকেল গাছ। যা দেখতে দৃষ্টি কাড়বে সবার।
এই স্থাপনার জায়গাটি থেকে পশ্চিম দিকে ঘাঘট নদীর তীরে পশ্চিম মকসুদ খাঁ ডাক্তারপাড়া গ্রামে ছিল আরেকটি স্থাপনা। এই স্থাপনার জায়গাটি এখন ঘন গাছ-পালায় পরিপূর্ণ। স্থাপনার জায়গা ঘিরে এখনো রয়েছে ‘দেবী চৌধুরানী’র আমলে তৈরি করা একটি খাল। এ ছাড়া চৌধুরানী বাজারের উত্তর পাশে মসজিদ সংলগ্ন ‘দেবী চৌধুরানী’র একটি বিশাল পুকুরের দেখা মিলবে।
গাইবান্ধা শহর থেকে পূর্ব মকসুদ খাঁ হাজীপাড়া ও পশ্চিম মকসুদ খাঁ ডাক্তার পাড়া গ্রামের দূরত্ব প্রায় ৫৬ কিলোমিটার। এ ছাড়া সড়কপথে যাওয়া যাবে রংপুরের পীরগাছা উপজেলার কৈকুড়ী ইউনিয়নের চৌধুরানী বাজারে। যেতে হবে গাইবান্ধা শহরের জিরো পয়েন্টের পুরাতন জেলখানা মোড় থেকে ম্যাজিক গাড়িতে। নামতে হবে সুন্দরগঞ্জ উপজেলার বাইপাস রোডে। এখান থেকে রংপুরমুখী বাসগুলো চৌধুরানী বাজারের ওপর দিয়ে যায় রংপুর শহরে।
পূর্ব মকসুদ খাঁ হাজীপাড়া গ্রামে যেখানে ‘দেবী চৌধুরানী’র একটি স্থাপনা ছিল। সে জায়গাটির মধ্যে প্রায় ৬০ শতাংশ জমি এখনো পতিত রয়েছে। সেখানে বাঁশঝাড়, সুপারি, পেয়ারা ও কচুগাছ রয়েছে। জন্মেছে ছোট-বড় আগাছা। ডেবে যাওয়া ওই স্থানের ওপরে ও আশেপাশে ইটের টুকরা দেখতে পাওয়া যায়। পতিত জমির মালিকানায় রয়েছে চারজন। আশেপাশে গড়ে উঠেছে ব্যক্তি মালিকানাধীন অনেক বসতবাড়ি। এসব বাড়ির আঙ্গিনায় দেখা মিলবে সেই সময়ের ইটের টুকরা।
‘দেবী চৌধুরানী’র আরেকটি স্থাপনা রয়েছে পশ্চিম মকসুদ খাঁ ডাক্তার পাড়া গ্রামের ঘাঘট নদীর তীরে। এই স্থাপনার জায়গায় গড়ে উঠেছে নার্সারি, আম বাগান, আখ ও সবজির খেত। জায়গাটির চারপাশে রয়েছে একটি খাল। নদীভাঙলে ‘দেবী চৌধুরানী’র স্থাপনার ইট দেখতে পাওয়া যায়। পূর্ব মকসুদ খাঁ হাজীপাড়া গ্রাম থেকে পশ্চিম মকসুদ খাঁ ডাক্তার পাড়া জামে মসজিদের পাশে দিয়ে পশ্চিম দিকে স্থাপনাটিতে হেঁটে যেতে সময় লাগবে প্রায় ১০ মিনিট।
দেবী চৌধুরানীর স্মৃতিচিহ্ন ভারতের পশ্চিমবঙ্গেও পাওয়া যায়। যেমন- জলপাইগুড়ির দেবী চৌধুরানী কালী মন্দির, শিকারপুরের সন্ন্যাসী ঠাকুরের মন্দির, বেলাকোবা-রাধামালি রোডের মন্থনী মন্দির।   এছাড়া দুর্গা‌পুরে তার স্মৃতিবিজড়িত স্থান ভবানী পাঠকের টিলা,সুড়ঙ্গ,ভবানী পাঠকের কালী মন্দির আছে।
বর্তমানে পীরগাছাতে দেবী চৌধুরানী গবেষণা কেন্দ্র প্রতিষ্ঠা হয়েছে। পীরগাছা কলেজের সাবেক্ষ শিক্ষার্থীরা তার বিষয়ে গবেষণা করছেন। দেবী চৌধুরানী গবেষণা কেন্দ্র প্রতিষ্ঠা করেন সাংবাদিক ও গবেষক রিবেল মনোয়ার। তিনি নিজে পীরগাছার পারুল ইউনিয়নের সন্তান। তিনি বলেন, নিজের এলাকার একজন বিপ্লবীর আদর্শ আগামি প্রজন্মের কাছে তুলে ধরাই আমাদের প্রচেষ্টা।
রংপুরের পীরগাছাতে দেবী চৌধুরানী আইন বিশ্ববিদ্যালয় তৈরি করা হচ্ছে।
জনপ্রিয় সংস্কৃতিতে
‘দেবী চৌধুরানী’ মানে এক জীবন সংগ্রামীর কাহিনী। বাল্যকালেই যিনি হয়েছেন পিতৃহারা, লাঞ্ছনা আর অপমানের শিকার। সহায়-সম্বলহীন মায়ের সঙ্গেই বেড়ে ওঠেন ‘দেবী চৌধুরানী’।
সব প্রতিকূলতার সঙ্গে লড়াই করে দুঃখ-কষ্ট জয় করে একসময় ইংরেজ ও জমিদারদের শাসন-শোষণের শিকার নিরীহ মানুষদের নয়নের মণি হয়ে ওঠেন ‘দেবী চৌধুরানী’।
সেসব ঐতিহাসিক ঘটনা ১৮৮৪ সালে লেখনির মাধ্যমে ফুটে তুলেছেন লেখক বঙ্কিমচন্দ্র চট্টোপাধ্যায়। উপন্যাসটি গ্রন্থাকারে প্রথম প্রকাশিত হয় ১৮৮৪ সালেই।
লেখক বঙ্কিমচন্দ্র চট্টোপাধ্যায় ইংরেজ শাসনামলে রংপুর জেলায় ম্যাজিস্ট্রেট হিসেবে দায়িত্ব পালন করেন। লেখক এবং একজন ইতিহাস গবেষক হিসেবে তিনি ‘দেবী চৌধুরানী’র জীবনভিত্তিক এই উপন্যাস রচনা করেন। বঙ্কিমচন্দ্র চট্টোপাধ্যায়ের জীবিতকালে ‘দেবী চৌধুরানী’ উপন্যাসটির ছয়টি সংস্করণ প্রকাশিত হয়।
‘দেবী চৌধুরানী’ নামে ভারতের কোলকাতার স্টার জলসা চ্যানেলে যে সিরিয়াল (নাটক) দেখানো হচ্ছে সেই সিরিয়ালের গল্প বাংলাদেশের রংপুরের সত্য ঘটনার ওপর নির্ভর করে রচিত বঙ্কিমচন্দ্র চট্টোপাধ্যায়ের উপন্যাস অবলম্বনে নির্মিত। ‘দেবী চৌধুরানী’ সিরিয়ালটি গত ১৬ জুলাই থেকে স্টার জলসায় বাংলাদেশ সময় প্রতিদিন রাত সাড়ে ৮টা থেকে ৯টা পর্যন্ত দেখানো শুরু হয়।
‘দেবী চৌধুরানী’র এই ঘটনা ১৭০০-১৮০০ খ্রিষ্টাব্দের দিকের। প্রথমে ‘দেবী চৌধুরানী’র নাম ছিল প্রফুল্ল। তার বাড়ি ছিল রংপুরের প্রত্যন্ত এক গ্রাম দুর্গাপুরে। এই গ্রাম থেকে ছয় ক্রোশ (প্রায় ১৪ কিলোমিটার) দূরে ভুতনাথ গ্রামের জমিদার হরবল্লভের একমাত্র ছেলের সঙ্গে বিয়ে হয় প্রফুল্লের। বিয়ের পর শ্বশুরবাড়িতে নিয়ে যাওয়া হলে শ্বশুর হরবল্লভ পুত্রবধূ হিসেবে প্রফুল্লকে মেনে না নিয়ে বাড়ি থেকে বের করে দেন।
এ সময় প্রফুল্ল বলেন, এবার কোথায় যাব আমি। এর উত্তরে হরবল্লভ বলেন, যেখানে খুশি যাও। চুরি করো, ভিক্ষে করো, পারলে ডাকাতি করো। পরে বিভিন্ন ঘটনার মধ্য দিয়ে প্রফুল্ল হয়ে ওঠেন ডাকাতদের রানী, নতুন নাম হয় ‘দেবী চৌধুরানী’।
ধনীদের কাছে থেকে ডাকাতি করা অর্থ এনে গরিব-দুঃখী মানুষদের মাঝে অকাতরে বিলিয়ে দিতেন ‘দেবী চৌধুরানী’। রংপুরের পীরগাছা উপজেলার কৈকুড়ী ইউনিয়নের মকসুদ খাঁ গ্রামে ছিল এই ‘দেবী চৌধুরানী’র ভবন। ‘দেবী চৌধুরানী’ এই গ্রামেই থাকতেন।
২০২১–২২ পাকিস্তান ক্রিকেট দলের বাংলাদেশ সফর
পাকিস্তান পুরুষ ক্রিকেট দল ২০২১ সালের নভেম্বর ও ডিসেম্বর মাসে দুটি টেস্ট ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য বাংলাদেশ সফর করে।  টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়। ২০২১ সালের সেপ্টেম্বর মাসে সফরের সূচি নিশ্চিত করা হয়। পাকিস্তান দল এর আগে সর্বশেষ বাংলাদেশ সফর করেছিল ২০১৫ সালের এপ্রিল ও মে মাসে।
টি২০আই সিরিজে পাকিস্তান বাংলাদেশকে ৩–০ ব্যবধানে পরাজিত করে। টেস্ট সিরিজেও পাকিস্তান ২–০ ব্যবধানে জয়লাভ করে।
দলীয় সদস্য
কামরুল ইসলাম রাব্বি ও পারভেজ হোসেন ইমনকে তৃতীয় টি২০আই ম্যাচের জন্য বাংলাদেশ দলে যুক্ত করা হয়। দ্বিতীয় টেস্ট ম্যাচের জন্য বাংলাদেশ দলে তাসকিন আহমেদ ও মোহাম্মদ নাইমকে যুক্ত করা হয়।
বওলা ইউনিয়ন
বওলা ইউনিয়ন বাংলাদেশের ময়মনসিংহ জেলার ফুলপুর উপজেলার অন্তর্গত একটি ইউনিয়ন।
শিক্ষা
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-এডভোকেট হারুন অর রশীদ
উম্মে শারীক
উম্মে শারীক (أم شريك)  মুহম্মদের একজন মহিলা সাহাবী ছিলেন।
জীবনী
৬২০ এর দশকে, যখন ইসলাম প্রাথমিক পর্যায়ে ছিল, মক্কার শাসক শ্রেণি মুসলমানদের নতুন বিশ্বাস ত্যাগ করার জন্য যারা ইসলাম গ্রহণ করেছিল তাদের উপর নির্যাতন করত।
মনসৌরে শোজায়ে
মনসৌরে শোজায়ে (জন্ম ২১ আগস্ট ১৯৫৮ সালে তেহরান, ইরান ), একজন নেতৃস্থানীয় ইরানী নারী অধিকার কর্মী এবং লেখক।
জীবনী
মনসৌরেহ শোজায়ে এক মিলিয়ন স্বাক্ষর ক্যাম্পেইনের অন্যতম প্রতিষ্ঠাতা সদস্য। তিনি নারীদের সমান অধিকারের জন্য এক মিলিয়ন স্বাক্ষর সংগ্রহের চেষ্টা করেছেন। প্রচারণার অংশ হিসেবে তিনি বিক্ষোভে অংশ নিয়েছেন যা সহিংসভাবে দমন করা হয়েছে। ইউনিসেফ এবং তৃণমূল সংগঠনের সাথে তার সক্রিয়তায অংশীদারত্ব রয়েছে এবং বঞ্চিত এলাকায় নারী ও শিশুদের জন্য গার্হস্থ্য এবং ভ্রাম্যমাণ লাইব্রেরি স্থাপন কাজে জড়িত ছিলেন। ১৯৯০ এর দশকে শোজাই, নওশীন আহমদী খোরাসানী এবং আরও কয়েকজন নারীর সাথে “মারকাজ-ই ফারহঙ্গী-ই জানান” প্রতিষ্ঠা করেন, যা তখন ইরানে নারীদের সমস্যাগুলির মতামত, বিশ্লেষণ এবং নথিভুক্ত করার কেন্দ্র ছিল। তিনি সেদিকাহ দৌলতাবাদীর গ্রন্থাগারের অন্যতম প্রতিষ্ঠাতা সদস্য। গ্রন্থাগারটি ইরানি নারীদের জন্য এবং ইরানি নারী গবেষকদের জন্য প্রতিষ্ঠিত। ১৯৯০ এর দশকের গোড়ার দিকে, তার পরিবেশগত স্বার্থের কারণে তিনি অ্যাসোসিয়েশন অফ উইমেন ইন এগেইনস্ট এনভায়রনমেন্টাল পলিউশ এর বোর্ড সদস্য হন। তিনি ইকোফেমিনিজমের ক্ষেত্রে রচনা ও অনুবাদ করেন।  শিরিন এবাদির সাথে মানসুরে শোজাই ইরানে "ইরানি মহিলা জাদুঘর" প্রতিষ্ঠা করেন। তার একক সাফল্যের মধ্যে রয়েছে, মনসৌরে  ২০০২ সালে ইরানের প্রথম নারীবাদী সংগঠন তৈরী করেন। তিনি এটাকে দোলতাবাদীয় নারী সাংস্কৃতিক কেন্দ্রের সাথে (ধর্মনিরপেক্ষ নারীদের দলের সঙ্গে) স্থাপন করেন এবং বয়স্ক নারীদের লাইব্রেরি ( লারে অবস্থিত) স্থাপন করেন। ২০০৪, ২০০৫ ও ২০০৬ সালে তিনি এক মিলিয়ন স্বাক্ষর অভিযান তৈরিতে সহায়তা করেন। তার একক কাজ হচ্ছে ২০০৪ সাল পর্যন্ত ১০ বছরের জন্য “দ্য চিলড্রেন বুকস কাউন্সিল অব ইরান (আইবিবিওয়াইআইআর)” -এ দায়িত্ব পালন কনা। তিনি এখানে “কথা বলার বই এবং কীভাবে কথা বলার বই দিয়ে অন্ধ শিশুদের শেখার মাধ্যমে লাইব্রেরি সেবা প্রদানের দায়িত্বে ছিলেন। ২০১০ সালে তাকে আইবিবিওয়াইআইআর (ইন্টারন্যাশনাল বোর্ড অব বুকস ফর ইয়ং পিপল) এর মাধ্যমে তাকে “সাংবিধানিক সম্মাননা” র  প্রশংসাপত্র  দেওয়া হয়েছিল। আশুরা বিক্ষোভের পর ২৯ ডিসেম্বর ভোরে মনসৌরেহ শোজায়েকে তার বাড়ি থেকে গ্রেফতার করা হয় পুলিশ এজেন্টরা সাড়ে এগারোটায় তার বাড়িতে আসে। ২৮ ডিসেম্বর ২০০৯ তারিখে শোযাই এবং তার স্বামী রাত ৩:৩০ টায় বাড়িতে না আসা পর্যন্ত উপস্থিত তার ছেলেকে নিয়ে তার জন্য অপেক্ষা করেন। পুলিশ এজেন্টরা তখন শোজিকে গ্রেপ্তার করে এবং তাকে কারাগারে স্থানান্তর করে। পুলিশ কর্মকর্তারা তার বাড়ি পরিদর্শন করে এবং তাকে কারাগারে নেওয়ার আগে তার কিছু ব্যক্তিগত জিনিসপত্রের পাশাপাশি তার মোবাইল ফোন এবং কম্পিউটার সংগ্রহ করেন। নিরাপত্তা কর্মকর্তারা তাকে আটক করার স্থান বা যে অভিযোগের জন্য তাকে গ্রেফতার করা হয়েছে, তা জানাতে অস্বীকার করেন। শোজাই আগে দুবার গ্রেফতার হয়েছিল; একবার বিমানবন্দরে যখন তিনি নয়াদিল্লি যাচ্ছিলেন। ২৬ জানুয়ারি, ২০০৭ তারিখে একটি শিক্ষামূলক সাংবাদিকতা কর্মশালার যোগ দেয়ার জন্য যখন তিনি দিল্লি যাচ্ছিলেন। দ্বিতীয়বার, ১৪ সেপ্টেম্বর, ২০০ ৭ তারিখে খোররামাবাদে প্রচারণা কার্যক্রমের সময়। তারপর থেকে তাকে দেশ ছাড়তে তার পাসপোর্ট দেওয়া হয়নি।  গ্রেপ্তারের আগে মনসৌরেহ শোজাই আশুরার প্রতিবাদ করে।  আশুরার প্রতিবাদের শ্লোগান ছিল- মনসুরে ইরাসমাসের সামাজিক বিজ্ঞান ইনস্টিটিউটে মানবাধিকার ও লিঙ্গ গবেষণা অধ্যয়ন করেন। বর্তমানে ভ্রিজে ইউনিভার্সিটি আমস্টারডামের ইরান একাডেমিয়া অফ সোশ্যাল সায়েন্সেস (আইএসএসএইচ) আছেন।
মহারথী
মহারথী হল অসমীয়া সাহিত্যিক চন্দ্রপ্রসাদ শইকীয়াদেবরদ্বারা রচিত একটি উপন্যাস। মহারথীকে চন্দ্রপ্রসাদ শইকীয়ার জীবনের শ্রেষ্ঠ সাহিত্য-কৃতি বলে গণ্য করা হয়। ‘মহারথী’ শব্দের অর্থ হচ্ছে মহান যোদ্ধা।
গ্রন্থ পর্যালোচনা
কর্ণের মানবিকতা এবং মর্মন্তুদ জীবনের কাহিনী চন্দ্রপ্রসাদ শইকীয়াদেব ‘মহারথী’তে কুশলী ভাষায় হৃদয়স্পর্শীভাবে প্রকাশ করেছেন । এক নতুন আঙ্গিকের উপন্যাস হিসাবে এটি অসমীয়া সাহিত্য জগতে ব্যবসায়িক দিকে সফল ছিলেন।
পুরস্কার
১৯৯৫ সালে এই উপন্যাসের জন্য চন্দ্রপ্রসাদ শইকীয়া সাহিত্য অকাডেমি পুরস্কার লাভ করেন।
অভিযোজন
ইতিমধ্যে এই উপন্যাসটি বিভিন্ন ভারতীয় ভাষায় অনূদিত হয়েছে এবং এর নাট্যরূপও দেওয়া হয়েছে।
জলি রজার
thumb|250px|right|[[জলদস্যু|জলদস্যুদের দ্বারা ব্যবহৃত ঐতিহাসিক জলি রজার।]] জলি রজার (ইংরেজি: Jolly Roger) হল মড়া মানুষের মাথার খুলি এবং আড়াআড়ি ভাবে রক্ষিত দুটি হাড় সংবলিত একধরনের পতাকা যা জলদস্যুরা তাদের জাহাজের মাস্তুলে আক্রমণের পূর্ব মুহূর্তে ব্যবহার করত। বর্তমানে জলি রজার হিসেবে যেসব পতাকা চিহ্নিত করা হয় তা মূলত, একটি কালো ক্ষেত্রের উপর মানুষের মাথার খুলি এবং খুলির নিচে দুটি দীর্ঘ হাড় আড়াআড়িভাবে (এক্স মার্ক) দেওয়া থাকে। এধরনের নকশার পতাকা কয়েকজন জলদস্যু ব্যবহার করত। তাদের মধ্যে, এডওয়ার্ড ইংল্যান্ড, ক্যাপ্টেন ব্ল্যাক স্যাম বেল্লামি ও জন টেইলর অন্যতম। এছাড়া অন্যান্য জলদস্যুরা তাদের নিজস্ব জলি রজার ব্যবহার করত। কিছু কিছু জলি রজার পতাকায় বালিঘর (Hourglass) ব্যবহার করা হত যা ১৭ থেকে ১৮ শতকের দিকে ইউরোপে মৃতদের প্রতীক হিসেবে চিহ্নিত ছিল। জনপ্রিয় সংস্কৃতিতে ব্যবহার বাদে, ১৭ ও ১৮ শতাব্দীর অধিকাংশ জলদস্যু জলি রজার হিসেবে শুধুমাত্র একটি কালো কাপড় বা লাল কাপড় ব্যবহার করত।
ঐতিহাসিকভাবে, এই পতাকাটি উড়ানো হতো শিকার জাহাজকে ভয় দেখানোর জন্য যাতে তারা কোন প্রকার যুদ্ধ ব্যতিরেকে আত্মসমর্পণ করে। এছাড়াও জলি রজার উড়ানোর আরো একটি উদ্দেশ্য হল, শিকার জাহাজের ক্রুদের (কর্মী) কাছে এই বার্তা পৌঁচ্ছে দেওয়া যে, জলি রজার টানানো জাহাজের আরোহীরা আউটল (আইনের দ্বারা দোষী সাবস্থ) এবং প্রচলিত আইনকানুনের প্রতি তাদের বিন্দু মাত্র শ্রদ্ধা নেই (যদিও সচরাচর জলদস্যু গ্রেফতার হলে তাদের ফাঁসিতে ঝুলানো হত)। শিকার জাহজটি পতাকা দেখে আত্মসমর্পণ করলে অধিকাংশ ক্ষেত্রেই জলদস্যুরা মালামাল লুট করে জাহাজের কর্মীদের ছেড়ে দিত। কিছু কিছু ঐতিহাসিকদের মতে, জাহাজকে ভয় দেখানোর জন্য প্রথমে কালো পতাকা ব্যবহার করা হত, যার অর্থ, আত্মসমর্পণ করলে শিকার জাহাজের কর্মীদের ক্ষমা করে দেওয়া হবে। কোন জাহাজ আত্মসমর্পণ না করলে তখন লাল পতাকা উড়ানো হত যার অর্থ, যুদ্ধ করে জলদস্যুরা জয়ী হলে অপর জাহাজের সব কর্মীকে হত্যা করা হবে।
গ্যালারি
নিম্নের গ্যালারিতে ১৬৯৩ (থমাস টিউ-এর সময়কাল) থেকে ১৭২৪ (এডোয়ার্ড লু-এর সময়কাল) সাল পর্যন্ত জলদস্যুতা ও জলদস্যু সম্পর্কিত কাজে ব্যবহৃত পতাকা দেখানো হল। See, inter alia, Douglas Botting (1978), The Pirates, Alexandria, VA: TimeLife Books, Inc., pp. 48–49; Angus Konstam (1999), The History of Piracy,, Italy: Lyons Press, pp. 98–101. Some of these flags are verified by contemporary accounts such as Johnson's. As to Low's flag, for instance, Johnson writes, "Low goes aboard of this ship, [the Merry Christmas], assumes the title of admiral, and hoists a black flag, with the figure of death in red, at the main-topmast head." Charles Johnson (1724), A General History of the Robberies and Murders of the Most Notorious Pirates, ed. by David Cordingly (2002), Globe Pequot,, p. 307. Likewise, Bartholomew Roberts' flag is described in the same edition of Johnson, p. 202, thus: "The jack had a man portrayed in it, with a flaming sword in his hand, and standing on two skulls, subscribed A.B.H. and A.M.H." Roberts' other flag, showing a man and a skeleton holding up an hourglass, appears in an engraving on p. 278 of Johnson's original 1724 text (reproduced here). Kennedy's flag is as described by one of his victims, Captain J. Evans of the Greyhound Galley, according to a letter written to Johnson in the second edition of the History (1726), on p. 331 (note, however, that this capture was in 1716, and thus probably does not refer to the same Walter Kennedy who sailed first with Roberts and then on his own account from 1720–23). For Wynn's flag, see the preceding footnote. The origin of the flags for Blackbeard, Tew, Every, Condent, Worley and Bonnet are far more obscure. Ed Foxe believes that the versions of the latter six pirates' Jolly Rogers shown in the secondary sources are taken from an undated, unsourced manuscript in Britain's National Maritime Museum.
টিকাসমূহ
One account states that Horton, now Commander in Chief Submarines, was visiting at the time of Osiris' return, and influenced the flotilla leader's decision.
সান্ত্বনা বরদলৈ
সান্ত্বনা বরদলৈ (Santwana Bardoloi) একজন জাতীয় পুরস্কারপ্রাপ্ত অসমীয়া চলচ্চিত্ের নির্মাতা। বৃত্তিতে তিনি একজন শিশুরোগ বিশেষজ্ঞ চিকিৎসক।
জন্ম এবং পরিবার
সান্ত্বনা বরদলৈ গুয়াহাটির উজানবাজারে বড়ো হন। তার পিতা রবীন্দ্রলাল বরুয়া একজন বিক্রী বিভাগের কর আধিকারিক ছিলেন। মায়ের নাম বীণাপাণি বরুয়া। পরিবারটির ছয়টি সন্তানের সবাই পড়া-শুনায় পারদর্শী ছিল। গান-নাচে আগ্রহী বরদলৈ সঙ্গীতের প্রাথমিক শিক্ষা নিয়েছিলেন বোন শিখা দত্তের থেকে। স্কুলের দিনে তিনি প্রত্যেক শনিবার-রবিবারে মইনা পারিজাতে অংশ নিতেন। বাড়ির সমীপের কুমার ভাস্কর নাট্য মন্দিরে নাটক উপভোগ করে শৈশবে তার নাটকের প্রতিও আগ্রহ গড়ে উঠেছিল।
বেতার শিল্পী
সংগীত-নাটকের পরিবেশেতে বড়ো হওয়া বরদলৈ বোন শিখা দত্তের সাথে আকাশবাণী গুয়াহাটি কেন্দ্রে সঙ্গীত শিল্পীর অডিশনে অংশ নিয়েছিলেন। কিন্তু তিনি নির্বাচিত হননি। মহেন্দ্র বরঠাকুর-এর পরামর্শৈ তিনি নাট শিল্পীর জন্যেও চেষ্টা করে চালে এবং সেখানে নির্বাচিত হল। এইদরে তার বেতার নাট শিল্লীরূপী কেরিয়ার আরম্ভ হল। বরদলৈ রেডিওত প্রচারিত "সুরঙ্গর শেষে", "এজাক জোনাকীর জিলমিল" ইত্যাদি কেবাখনো উল্লেখ্য নাটকত চরিত্র রূপায়ণ করেছিলেন। নীরেন বরুয়া, ধীরু ভূঞা, জীবেশ্বর চক্রবর্তী, নীলু চক্রবর্তী, মীরা দাস, মলয়া গোস্বামী ইত্যাদি প্রখ্যাত বেতার নাট শিল্পীদেরসাথে তিনি সহ-অভিনয় করেছিলেন।
চলচ্চিত্র পরিচালনা
১৯৯৬ সালে বরদলৈ তার প্রথম চলচ্চিত্র অদাহ্য নির্মাণ করেন। চলচ্চিত্রটি মামণি রয়সম গোস্বামীর উপন্যাস "দঁতাল হাতীর উঁ খাওয়া হাওদা"র আধারে নির্মাণ করা হয়েছিল। অদাহ্য সেই বছরের অসমীয়া ভাষার শ্রেষ্ঠ চলচ্চিত্রের জাতীয় পুরস্কার লাভ করতে সক্ষম হয়েছিল। চলচ্চিত্রটি কয়েকটি আন্তর্জাতিক চলচ্চিত্র উৎসবে প্রদর্শিত হওয়া ছাড়া ইন্ডিয়ান প্যানোরামাতেও নির্বাচিত হয়েছিল। এই চলচ্চিত্রটির জন্যই ১৯৯৮ সালে পরিচালক সান্ত্বনা বরদলৈ "Silver Peacock" পুরস্কার লাভ করেছিলেন।
সুদীর্ঘ ২০ বছর পরে ২০১৭ সালে বরদলৈয়ের পরিচালনা করা দ্বিতীয় ছবি মাজ রাতি কেতেকী মুক্তি পায়। ২০১৭ সালের অসমীয়া ভাষার শ্রেষ্ঠ আঞ্চলিক চলচ্চিত্রের সম্মান লাভ করা এই চলচ্চিত্রটি জাতীয় প্রেক্ষাপটে ওঠে এবং চলচ্চিত্র সমালোচকের থেকে প্রশংসা কুড়োতে সক্ষম হয়। মাজ রাতি কেতেকীতে মুখ্য চরিত্রটির ভূমিকা রূপায়ন করেছিলেন অভিনেতা আদিল হুসেইন এবং এই চরিত্রটিতে করা অভিনয়ের জন্য হুসেইন জাতীয় চলচ্চিত্র উৎসবে নার্গিস দত্ত পুরস্কার (বিশেষ জুরি পুরস্কার) লাভ করেন।
দূরদর্শন ধারাবাহিক
"তেজাল ঘোঁরা"
ব্যক্তিগত জীৱন
সান্ত্বনা বরদলৈ জয়ন্ত বরদলৈয়ের সাথে বিবাহবন্ধনে আবদ্ধ হন। বিয়ের পর তাঁদের পরিবারটি উজানবাজারে স্থায়ীভাবে থাকতে শুরু করে।
আলফ্রেড নর্থ হোয়াইটহেড
আলফ্রেড নর্থ হোয়াইটহেড (Alfred North Whitehead) (১৫ই ফেব্রুয়ারি, ১৮৬১ র‌্যাম্‌স‌গেট, কেন্ট, ইংল্যান্ড – ৩০শে ডিসেম্বর, ১৯৪৭ ক্যামব্রিজ, ম্যাসাচুসেটস, যুক্তরাষ্ট্র) ইংরেজ বংশোদ্ভূত গণিতবিদ ও পরবর্তীকালে দার্শনিক। তিনি বীজগণিত, যুক্তিবিজ্ঞান, গণিতের ভিত্তি, বিজ্ঞানের দর্শন, পদার্থবিজ্ঞান, অধিবিদ্যা ও শিক্ষার ওপর লেখেন। বারট্রান্ড রাসেলের সাথে মিলে তিনি সুবিশাল প্রিন্সিপিয়া ম্যাথেম্যাটিকা রচনা করেন।
অগাস্টাস ডি মর্গান
thumb|right|অগাস্টাস ডি মর্গান অগাস্টাস ডি মর্গান (Augustus De Morgan) (২৭শে জুন, ১৮০৬—১৮ই মার্চ, ১৮৭১) ভারতে জন্মগ্রহণকারী ব্রিটিশ গণিতবিদ ও যুক্তিবিজ্ঞানী। তিনি ডি মরগানের বিধিসমূহ (De Morgan's Law) আবিষ্কার করেন এবং গাণিতিক আরোহ পদ্ধতির (Mathematical Induction) ধারণা সুসংবদ্ধ করেন। চাঁদের ডি মর্গান জ্বালামুখটি তাঁর নামে নামকরণ করা হয়েছে।
গণিতের ভিত্তি
ইতিহাস
কিন্তু দেখা গেল সেট তত্ত্বে অতি ব্যবহৃত কিছু যুক্তি (argument) কূটাভাসের জন্ম দেয়। অথচ এই যুক্তিগুলোই গণিতের সবচেয়ে কার্যকর যুক্তিগুলোর অন্যতম এবং বিধিগত যুক্তিবিজ্ঞানের (formal logic) একেবারে প্রাথমিক কাঠামো এদের ওপরেই দাঁড়িয়ে আছে। এই পর্যবেক্ষণের ফলস্বরূপ অনেক সমালোচক গণিতবিদ গাণিতিক যুক্তিপ্রদানের প্রকৃতি নিয়েই প্রশ্ন তোলেন। আর সেই প্রশ্নের উত্তর খুঁজতে গিয়েই বিংশ শতাব্দীর শুরুতে গণিতের এক নতুন শাখার সৃষ্টি হয়, যার নাম দেয়া হয় গণিতের ভিত্তি (foundations of mathematics)।
সৃষ্টির শুরুতেই শাখাটি বিভিন্ন মতবাদে (doctrines) বিভক্ত হয়ে পড়ে। এদের মধ্যে বারট্রান্ড রাসেলের যুক্তিবাদ (logicism), ব্রাউয়ারের স্বজ্ঞাবাদ (intuitionism) এবং হিলবার্টের বিধিবাদ (formalism) অন্যতম। যে সেট তত্ত্বের কারণে এই গোলযোগের শুরু, তাতে সংশোধন এনে বলা হল গেয়র্গ কান্টরের প্রদত্ত সেটের সংজ্ঞা অতিরিক্ত সরল (naive), এবং স্বতঃসিদ্ধের (axioms) ভিত্তিতে তত্ত্বটি নতুন করে বর্ণনা করার প্রয়াস নেয়া হল। যারমেলো-ফ্রাঙ্কেলের সেট তত্ত্ব এদের মধ্যে সবচেয়ে জনপ্রিয়।
ব্রাউয়ারের স্বজ্ঞাবাদ সম্প্রতি কমপিউটার প্রোগ্রামিং-এর প্রেক্ষাপটে ব্যবহারিক গুরুত্ব লাভ করেছে।
যুক্তিবাদ
রাসেল বললেন যে গণিত যুক্তিবিজ্ঞানের একটি শাখা এবং ধারণাসমূহের প্রকার বা "type" অগ্রাহ্য করার ফলে কূটাভাসের সৃষ্টি হয়। তিনি গাণিতিক ধারণাগুলোকে এমনভাবে বিভিন্ন প্রকারে ভাগ করার চেষ্টা করেন যাতে কোন ধারণার সংজ্ঞায় ঐ ধারণাটিকেই আবার ব্যবহার করার প্রয়োজন না পড়ে এবং যুক্তির দুষ্টচক্র সৃষ্টি না হতে পারে। তার মতে গণিতে বিধিবদ্ধভাবে গঠনসমূহ আলোচনা করা হয় এবং এই আলোচনা গঠনগুলোর বাস্তব অর্থ (concrete meaning) থেকে স্বাধীন। আদিকাল থেকেই এই ধরনের বিজ্ঞানের নাম দেয়া হয়েছে যুক্তিবিজ্ঞান। রাসেলের মতে যুক্তিবিজ্ঞান হল গণিতের যৌবন, আর গণিত হল যুক্তিবিজ্ঞানের পূর্ণবয়স্ক রূপ। রাসেল আরও বললেন যে, এই দৃষ্টিভঙ্গি থেকে গণিত নির্মাণ করতে হলে মানুষের মুখের স্বাভাবিক ভাষা দিয়ে কাজ হবে না, কেন না তা দীর্ঘ ও ত্রুটিপূর্ণ। গণিতের জন্য প্রয়োজন বিশেষ ধরনের প্রতীক ব্যবস্থা। রাসেল তাই প্রতীকী যুক্তিবিজ্ঞান (symbolic logic) ব্যবহার করে গণিত পুনর্গঠন করতে চেষ্টা করলেন। তবে এ ক্ষেত্রে রাসেল প্রথম ব্যক্তি ছিলেন না।
রাসেলের আগে গট‌ফ্রিড লাইব‌নিৎস তার Dissertatio de arte combinatoria (১৬৬৬) গ্রন্থে, অগাস্টাস ডি মর্গান, জর্জ বুল, চার্লস স্যান্ডার্স পেয়ার্স, শ্র্যোডার, গট্‌লব ফ্রেগে, পেয়ানো, ও আরও অনেকে যুক্তিবৈজ্ঞানিক চিহ্ন ব্যবহার করে গণিত পুনর্বিন্যাস করার প্রয়াস নিয়েছিলেন। এদের মধ্যে ফ্রেগে ও পেয়ানোর ব্যবহৃত প্রতীকগুলোই বর্তমান কালের গণিতে ব্যাপকভাবে ব্যবহৃত হয়। রাসেল তার আগের এই সমস্ত কাজ অধ্যয়ন করেন এবং এ সম্পর্কে তার নিজের তত্ত্ব হোয়াইটহেডের সাথে একসাথে তিন খণ্ডের এক বিশাল গ্রন্থে প্রকাশ করেন, যে গ্রন্থের নাম প্রিন্সিপিয়া ম্যাথেম্যাটিকা (প্রথম সংস্করণ ১৯১০-১৯১৩)। এ গ্রন্থে যুক্তিবিজ্ঞানের মৌলিক বিধিসমূহ ব্যবহার করে স্বাভাবিক সংখ্যা, বাস্তব সংখ্যা এবং বিশ্লেষণী জ্যামিতির তত্ত্বগুলো পুনঃনির্মাণ করা হয়।